עד ספטמבר 2021, DigitalOcean גייסה 1.2 מיליארד דולר. גיוס הסיד היה בהובלת קרן הגיוס IA Ventures וגייס 3.2 מיליון דולר ביולי 2013. בסבב גיוס נוסף במרץ 2014, בהובלת חברת הון הסיכון אנדריסן הורוביץ, החברה גייסה 37.2 מיליון דולר. בדצמבר 2014 החברה גייסה 50 מיליון בצורת מימון חוב מקבוצת ההשקעות פורטרס בצורת הלוואה לתקופה של חמש שנים. ביולי 2015 גייסה החברה 83 מיליון דולר בסבב גיוס נוסף בהובלת Access Industries בהשתתפות אנדריסן הורוביץ. באפריל 2016 גייסה החברה מימון אשראי של 130 מיליון דולר לבניית שירותי ענן חדשים. במאי 2020, החברה גייסה 50 מיליון דולר נוספים מ-Access Industries ואנדריסן הורוביץ. במרץ 2021 החברה הנפיקה במרץ 2021 וגייסה 775 מיליון דולר לפי שווי של 5 מיליארד דולר. כיום החברה שווה 8.8 מיליארד דולר.
הנהלה.
DigitalOcean מנוהלת על ידי המנכ"ל ינסי ספריל. מנהלים נוספים הם:
קרלי ברנץ, מנהלת שיווק ראשית
בארי קוקס, מנהל הטכנולוגיה הראשי
ליסה דחלין, קצינת אנשים ראשית
ג'ף ג'אנטי, מנהל הלקוחות הראשי
אלן שפירו, היועץ הכללי
ביל סורנסון, מנהל כספים ראשי
יהדות נמיביה
יהדות נמיביה היא הקהילה היהודית במדינת נמיביה.
התיעוד הראשון של יהודים בשטח שבו מצויה נמיביה היום הוא של סוחרים יהודים שחיו באזור באמצע המאה ה-19. כשנמיביה הפכה למושבה גרמנית בסוף המאה ה-19 התיישבה אוכלוסייה יהודית בווינדהוק, ופיתחה באזור מיזמים עסקיים. עד מלחמת העולם הראשונה חיה בווינדהוק אוכלוסייה יהודית של כ־100 יהודים.
לאחר כיבוש נמיביה מידי גרמניה, כשנמיביה נשלטה על ידי דרום אפריקה, התרחבה הקהילה היהודית בנמיביה, בעיקר כתוצאה ממעבר של יהודים מדרום אפריקה לנמיביה. בשיאה, מנתה הקהילה כ־400 עד 500 יהודים, רובם בווינדהוק.
בעקבות ביטול המנדט שניתן לדרום אפריקה לשלוט בנמיביה על ידי חבר הלאומים, נמיביה הפכה לעצמאית, ובעקבות עצמאותה הצטמצמה האוכלוסייה היהודית בנמיביה מאז 1965 בשיעור ניכר.
כיום אוכלוסיית היהודים בנמיביה מונה רק 60 עד 100 יהודים. מלבד בווינדהוק, כ־12 משפחות יהודיות מתגוררות בעיר בקיטמנסהופ.
למרות המספר המועט של האוכלוסייה היהודית, לווינדהוק יש קהילה יהודית משנת 1917. בעיר קיימים מבנים יהודיים- בית כנסת שנבנה ב-1925, תלמוד תורה ואולם קהילתי, ומתקיימת בה פעילות של התנועה הציונית, הנתמכת על ידי תרומות. בנמיביה מכהן שר יהודי.
בשנת 2021 נפתח לראשונה במדינה בית חב"ד בוינדהוק ע״י הרב יוסף רחימי שמשרת את הקהילה המקומית תיירים ואנשי עסקים.
סלמה אנגל-ווינברג
סלמה אנגל- ווינברג (נולדה כ- Saartje "Selme" Wijnberg ; 15 במאי 1922 - 4 בדצמבר 2018) הייתה אחת משני ניצולי השואה היהודים ההולנדים היחידים ממחנה ההשמדה סוביבור. היא ברחה במהלך המרד בשנת 1943, התחבאה בפולין ושרדה את המלחמה. אנגל-ווינברג היגרה לארצות הברית מישראל עם משפחתה בשנת 1957, והתיישבה בברנפורד, קונטיקט. היא חזרה לאירופה רק כדי להעיד נגד פושעי המלחמה של סוביבור. בשנת 2010 קיבלה בהולנד את אות הכבוד של האביר במסדר אורנג'ה-נסאו .
ראשית חיים.
ווינברג נולדה למשפחה יהודית בחרונינגן, הולנד. היא גדלה בזוולה, שם ניהלו הוריה מלון שהיה בעלותם, ושם למדה בבתי ספר מקומיים. ב-10 במאי 1940, חמישה ימים לפני שלווינברג מלאו 18, פלשו הגרמנים להולנד. עד מהרה החלה רדיפת היהודים. בספטמבר 1942 הסתתרה ויינברג תחילה באוטרכט, ואחר כך בדה בילט .
שנות השואה.
בזמן שהותה במסתור היא השתמשה בשם "גרריטה ואן דן ברג" אך נתפסה על ידי הנאצים ב־18 בדצמבר 1942. כעבור חודשיים היא הועברה למחנה פיכט, אחר כך למחנה המעבר ווסטרבורק, ולבסוף גורשה למחנה ההשמדה סוביבור ב־9 באפריל 1943. היא שרדה את הסלקציה עם הגעתה, ושובצה ליחידת "ארבייטשפטלינגה" בלאגר השני. שם נאלצה למיין את בגדיהם של קורבנות תאי הגזים. כששומרים הביטו בכיוון השני, היא הייתה מחביאה בחשאי פריטים בעלי ערך כדי למנוע מהגרמנים את השימוש בהם.
בצריף המיון פגשה ווינברג את בעלה לעתיד, (10 בינואר 1916 - 4 ביולי 2003), יהודי פולני מברודזב, שהיה מבוגר ממנה בשש שנים. הם הצליחו לתקשר בגרמנית והוא עזר לה לשרוד; למשל, כשהיא חלתה בטיפוס ונחלשה, הוא נשא אותה ועזר לה לנוח כשהשומרים לא הסתכלו.
במהלך המרד בסוביבור ב־14 באוקטובר 1943 ברחו ויינברג ואנגל יחד. היא סיפקה לאנגל סכין שבאמצעותה דקר למוות את קצין האס אס רודולף בקמן, ובני הזוג נמלטו בזמן הבריחה מהירי דרך השער הראשי ליער. הם מצאו מקלט אצל שני איכרים פולנים - אדם וסטפקה, זוג נשוי, ושילמו להם עבור הסתרתם. הזוג שהה תשעה חודשים במחבוא באסם עד נסיגת גרמניה הנאצית מפולין הכבושה ביולי 1944 במהלך מבצע בגראציה, המתקפה הנגדית של הצבא האדום . באותו זמן סלמה הייתה בהריון.
בני הזוג התחתנו, נסעו דרך פולין שם נולד בנם אמיאל בלובלין . הם חצו את אוקראינה ברכבת לצ'רנוביץ ולאודסה, ועד מהרה יצאו בספינה למרסיי, צרפת. היה צורך להבריח את חיים על סיפונה של הספינה, משום שפולנים לא הורשו להגיע לאירופה. עקב זאת סלמה הייתה עצבנית ולחוצה ולא יכלה להניק את בנה אמיאל. היא הלכה למטבח, וביקשה חלב. היא קיבלה 'חלב שמנת כבד מאוד' אותו האכילה את בנה. בעקבות זאת הילד חלה ומת תוך 24 שעות. גופתו נקברה בים ליד נקסוס. ממרסיי נסעו בני הזוג צפונה ברכבת לזוולה וחזרו לבית הוריה של סלמה, מלון וינברג, בהולנד.
אחרי מלחמת העולם השנייה.
בהולנד חיים וסלמה נישאו שוב ב־18 בספטמבר 1945. משטרת זוולה החליטה כי סלמה, עקב נישואיה לאנגל איבדה את אזרחותה ההולנדית והפכה לאזרחית פולנית. לא ניתן היה להחזיר את בני הזוג לפולין מכיוון שממשלתה של האחרונה לא קיבלה עוד את חזרתם של אזרחים פולנים שגורשו ממדינות זרות. גורמים רשמיים בהולנד החליטו שלא לקבל את אנגל למחנה עקורים למען זרים ליד וולקנוונס מכיוון שהמחנה היה בתפוסה מלאה וגם לא את ויינברג כיוון שהייתה ילידת הולנד.
בזמן שהם התגוררו בזוולה, אנגל-ווינברג ילדה שני ילדים נוספים, בן ובת. הם הקימו חנות בדים וקטיפה ואופנה. בראיון משנת 2015 אמרה כי היא וחיים שונאים את הולנד על יחסה אליהם לאחר המלחמה, כאשר ניסו לשלול ממנה את אזרחותה והתכוונו לגרשם. המשפחה עלתה לישראל בשנת 1951. עם זאת, אנגל לא הרגישה שם בנוח, ולכן בשנת 1957 הם החליטו להגר לארצות הברית. הם התיישבו בברנפורד, קונטיקט . בני הזוג חזרו לאירופה אך ורק כדי להעיד נגד פושעי המלחמה של סוביבור.
ב -12 באפריל 2010 התנצל השר אב קלינק בפני אנגל-ווינברג על הטיפול בה לאחר המלחמה, מטעם ממשלת הולנד, במהלך טקס הזיכרון למחנה וסטרבורק. אף על פי שדחתה את ההתנצלות, אנגל-ווינברג קיבלה את אות כבוד הממשלה לאביר במסדר אורנג'ה-נסאו . אירוע זה היה הפעם הראשונה בה ביקרה בהולנד מאז שעזבה אותה בשנת 1951. חיים אנגל נפטר בברנפורד, קונטיקט בשנת 2003. אנגל-ווינברג נפטרה בברנפורד, קונטיקט, ב -4 בדצמבר 2018 בגיל 96. לאחר מותה נותר בחיים ניצול סוביבור האחרון סמיון רוזנפלד שנפטר בישראל בשנת 2019.
פונקציית סכום הריבועים
בתורת המספרים, פונקציית סכום הריבועים היא פונקציה אריתמטית, שסופרת את מספר ההצגות של מספר טבעי נתון "n" כסכום של "k" ריבועים, כאשר הצגות עם סדר מחוברים שונה או סימן הפוך של המספרים המועלים בריבוע נספרות כהצגות שונות, והיא מסומנת ("r""k"("n".
הגדרה.
הפונקציה מוגדרת באופן הבא:
כאשר formula_2 מסמל את הגודל של הקבוצה. במילים אחרות, ("r""k"("n" הוא מספר הדרכים שבהן "n" ניתן לכתיבה כסכום של "k" ריבועים.
לדוגמה, formula_3 מכיוון ש-formula_4, ו-formula_5 מכיוון ש-formula_6 (יש ארבעה צירופי סימנים). כדוגמה נוספת - formula_7, שכן אין דרך להציג את 3 כסכום של שני ריבועים.
תוצאות ידועות.
"k" = 2.
את מספר הדרכים לכתוב מספר טבעי כסכום של שני ריבועים סופרת הפונקציה ("r"2("n". יש לה נוסחה מפורשת:
כאשר ("d"1("n" הוא מספר המחלקים של "n" המשאירים שארית 1 בחלוקה ב-4 ו- ("d"3("n" הוא מספר המחלקים של "n" המשאירים שארית 3 בחלוקה ב-4. באמצעות סימן הסכימה, הביטוי הזה ניתן לכתיבה גם כ-:
פירוק לגורמים ראשוניים formula_10, כאשר formula_11 הם הגורמים הראשוניים מהצורה formula_12, ו-formula_13 הם הגורמים הראשוניים מהצורה formula_14, מניב נוסחה שקולה נוספת:
התקפה אם כל המעריכים formula_16 הם זוגיים. אם אחד או יותר מהמעריכים הללו הוא אי-זוגי, אז formula_17.
"k" = 3.
גאוס הוכיח שעבור מספר ללא גורמים ריבועיים "n" &gt; 4:
formula_18
כאשר ("h"("m" מסמל את מספר המחלקות (class number) של תבניות ריבועיות בינאריות מדיסקרימיננטה "m".
"k" = 4.
מספר הדרכים להציג את "n" כסכום של ארבעה ריבועים תמיד חיובי (בהתאם למשפט ארבעת הריבועים של לגראנז'), והוא מחושב בהתאם לנוסחה המפורשת של קרל גוסטב יעקב יעקובי, לפיה הוא שווה לשמונה פעמים סכום כל המחלקים של "n" שאינם מתחלקים ב-4, כלומר:
אם מפרקים את "m" לגורם זוגי וגורם אי-זוגי, כלומר כותבים אותו בצורה "n" 2"k""m", כאשר "m" מספר אי-זוגי, אז ניתן להציג את formula_20 במונחי פונקציית סכום המחלקים באופן הבא:
"k" = 8.
יעקובי מצא גם נוסחה מפורשת עבור המקרה "k" = 8:
פונקציה יוצרת.
הפונקציה היוצרת של הסדרה formula_23 בעבור "k" קבוע ניתנת לביטוי במונחי פונקציית תטא של יעקובי:
כאשר
ערכים מספריים.
30 הערכים הראשונים של formula_26 נתונים בטבלה למטה:
דנה רזניצ'ה-אוזולה
משרד החוץ (ברית המועצות)